An Butan (sa Ingles: Bhutan) sarong nasyon sa Asya. Ining Kahadian nin Butan  sarong nasyon na mayo nin pampang ta ini nasa bukid kan Himalaya, sa pag-ultanan nin Indya sagkod Tsina sa Sur nin Asya. Druk Yul an lokal na ngaran kan saindang nasyon. Inaapod man ining Druk Tsendhen (kadagaan kan dragon na daguldol), kun siring pigsasabing katanog nin bura kan mga dragon an mga daguldol duman. Sa historya, midbid an Butan sa kadakul na pangaran, arog kan Lho Mon (sur na kadagaan nin kadikloman), Lho Tsendenjong (kadagaan sa habagatan nin cypress), asin Lhomen Khazhi (sur na kadagaan nin apat ng mga pagdulok). Bako pang malinaw kun sain talaga an pangaran na Bhutan; pigsasabi kan mga paraadal sa kasaysayan na kadakul pinagpuonan an bersyon kan mga tataramon sa  Sanskrit na Bhota-ant (sa puro kan Bhot – an ibang tataramon sa Tibet), o Bhu-uttan (halangkaw na kadagaan). Pigsasabing ginagamit na an tataramon na Bhutan bilang pangaran puon pa kan huring panahon kan ika-9 na siglo BC.